pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีรับมอบ “ดอกพุด” สัญลักษณ์วันมาฆบูชา  เนื่องในเทศกาลมาฆบชูา ประจำปี พ.ศ. 2562
วันอังคารที่ 12 กุมภาพันธ์ 2562
นายกรัฐมนตรีรับมอบ “ดอกพุด” สัญลักษณ์วันมาฆบูชา  เนื่องในเทศกาลมาฆบชูา ประจําปี พ.ศ. 2562
นายกรัฐมนตรี เยี่ยมชมกิจกรรมรณรงค์สัปดาห์ส่งเสริมพระพุทธศาสนา  เนื่องในเทศกาลมาฆบชูา ประจําปี พ.ศ. 2562
วันนี้ (12 กุมภาพันธ์ 2562) เวลา 09.00 น. ก่อนการประชุมคณะรัฐมนตรี ณ บริเวณโถงกลางตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เยี่ยมชมกิจกรรม เนื่องในเทศกาลมาฆบชูา ที่จัดขึ้นโดยกระทรวงวัฒนธรรม และสํานักงานพระพุทธศาสนาแห่งชาติ ได้แก่ “กิจกรรมรณรงค์ส่งเสริมการศึกษาศูนย์ศึกษาพระพุทธศาสนาวันอาทิตย์ (ศพอ.)” และ “กิจกรรมรณรงค์สัปดาห์ส่งเสริมพระพุทธศาสนา เนื่องในเทศกาลมาฆบชูา ประจําปี พ.ศ. 2562”
พลเอก ฉัตรชัย สาริกัลยะ รองนายกรัฐมนตรี นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี พร้อมด้วย นายวีระ โรจน์พจนรัตน์ รัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม (วธ.) กรมการศาสนา (ศน.) และองค์กรเครือข่ายทางพระพุทธศาสนา จัดกิจกรรมเพื่อประชาสัมพันธ์ ร่วมงานสัปดาห์ส่งเสริมพระพุทธศาสนา เนื่องในเทศกาลมาฆบูชา ประจําปี 2562 ระหว่างวันที่ 13-19 กุมภาพันธ์ 2562 น้อมนําหลักธรรมคําสอนทางพระพุทธศาสนามาประพฤติปฏิบัติ โดยมีคณะนักเรียน ครู และผู้ปกครองของศูนย์ศึกษาพระพุทธศาสนาวันอาทิตย์ (ศพอ.) ร่วมกิจกรรมและกล่าวเชิญชวนร่วมทําบุญ ทําความดี ละชั่ว ทําจิตใจให้บริสุทธิ์ เนื่องในวันมาฆบูชา พร้อมทั้งมอบ “ดอกพุด” สัญลักษณ์วันมาฆบูชาแก่นายกรัฐมนตรีด้วย โดยนายกรัฐมนตรีกล่าวว่า เนื่องในวันมาฆบูชาขอเชิญชวนศาสนิกชน ร่วมกันทําความดี ละเว้นความชั่ว มีความสามัคคีปรองดอง ทําจิตใจให้บริสุทธ์ การทําความดีสามารถเริ่มจากคนในครอบครัว ร่วมกันปลูกฝังเยาวชน เชื่อมโยง บ้าน วัด โรงเรียน ช่วยให้เยาวชนได้นําคําสอนของพระพุธศาสนามาใช้ในชีวิตประจําวันได้
จากนั้น นายกรัฐมนตรีเยี่ยมชมนิทรรศการ “พิธีรับหน่อต้นพระศรีมหาโพธิ์” โดยรัฐมนตรีประจําสํานักนายกรัฐมนตรี นําเสนอการจัดพิธีรับหน่อต้นพระศรีมหาโพธิ์จากเมืองอนุราธปุระ สาธารณรัฐสังคมนิยมประชาธิปไตยศรีลังกา มอบแก่รัฐบาลไทย เนื่องในโอกาสพระราชพิธีบรมราชาภิเษก สมเด็จพระเจ้าอยู่หัวมหาวชิราลงกรณ บดินทรเทพยวรางกูร
ทั้งนี้ ภายในบริเวณนิทรรศการ มีการนําเสนอธนาคารความดี “ความดีสัมผัสได้” โดยพระครู สุจิณกัลยาณธรรม เจ้าอาวาสวัดศรีเมืองมูลใน ร่วมกับผู้นําท้องถิ่น จัดตั้งธนาคารความดี ตําบลหัวง้ม อําเภอพาน จังหวัดเชียงราย เพื่อแก้ไขปัญหาความขัดเเย้งในชุมชน สร้างการมีส่วนร่วม จิตสาธารณะ มุ่งเน้นให้คนในชุมชนตั้งมั่นทําความดี เพื่อนํามาเเลกข้าวของเครื่องใช้ เช่น พวงกุญแจ สินค้าอุปโภคบริโภค ทําให้ชาวบ้านในพื้นที่ดังกล่าวมีคุณภาพชีวิตที่ดีขึ้น
อนึ่ง วันมาฆบูชา ปีนี้ ตรงกับวันอังคารที่ 19 กุมภาพันธ์ 2562 เป็นวันสําคัญทางพระพุทธศาสนา คือ เป็นวันเพ็ญเดือน มาฆมาส ที่พระสงฆ์จํานวน 1,250 รูป เดินทางมาเฝ้าพระพุทธเจ้าพร้อมกันโดยมิได้นัดหมาย ภิกษุเหล่านั้นล้วนเป็นเอหิภิกขุ คือ ได้รับการอุปสมบทจากพระพุทธเจ้าและเป็นพระอรหันต์ ในวันดังกล่าว พระพุทธเจ้าทรงแสดงโอวาทปาติโมกข์ เป็นการวางหลักธรรมทาง พระพุทธศาสนา ไว้ 3 ประการ คือ ไม่ทําความชั่วทั้งปวง ทําแต่ความดี ทําจิตใจให้ผ่องใส
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ที่ปรึกษาแรงงาน ลงพื้นที่เกาะสมุย รุก! สร้างการรับรู้ให้แรงงานนอกระบบ ผู้ประกอบอาชีพอิสระ สมัครเป็นผู้ประกันตนมาตรา 40 ได้รับความคุ้มครอง มีหลักประกันความมั่นคง มีคุณภาพชีวิตที่ดี
วันเสาร์ที่ 24 พฤศจิกายน 2561
ที่ปรึกษาแรงงาน ลงพื้นที่เกาะสมุย รุก! สร้างการรับรู้ให้แรงงานนอกระบบ ผู้ประกอบอาชีพอิสระ สมัครเป็นผู้ประกันตนมาตรา 40 ได้รับความคุ้มครอง มีหลักประกันความมั่นคง มีคุณภาพชีวิตที่ดี
นางสาวอนุสรี ทับสุวรรณ ที่ปรึกษา รมว.แรงงาน ลงพื้นที่เกาะสมุย ใช้มาตรการเชิงรุก สร้างการรับรู้ในระดับพื้นที่ เดินรณรงค์ประชาสัมพันธ์ ให้แรงงานนอกระบบ ผู้ประกอบอาชีพอิสระ สมัครเป็นผู้ประกันตนมาตรา 40
นางสาวอนุสรี ทับสุวรรณ ที่ปรึกษา รมว.แรงงาน ลงพื้นที่เกาะสมุย ใช้มาตรการเชิงรุก สร้างการรับรู้ในระดับพื้นที่ เดินรณรงค์ประชาสัมพันธ์ ให้แรงงานนอกระบบ ผู้ประกอบอาชีพอิสระ สมัครเป็นผู้ประกันตนมาตรา 40 ในการขับเคลื่อนนโยบาย หนึ่งตําบล หนึ่งหมู่บ้าน ประกันสังคมถ้วนหน้า มุ่งสร้างหลักประกันทางสังคมแก่ผู้ประกอบอาชีพอิสระ สู่ความเท่าเทียมในสังคม และมีคุณภาพชีวิตที่ดี
วันนี้ (24 พ.ย.2561) นางสาวอนุสรี ทับสุวรรณ ประจําสํานักเลขาธิการนายกรัฐมนตรี ปฏิบัติงานกระทรวงแรงงาน (ที่ปรึกษารัฐมนตรีว่าการกระทรวงแรงงาน) พร้อมด้วยนางเธียรรัตน์ นะวะมะวัฒน์ ผู้ช่วยปลัดกระทรวงแรงงาน ลงพื้นที่ตลาดแหลม ต.บ่อผุด อ.เกาะสมุย จ.สุราษฎร์ธานี ใช้มาตรการเชิงรุกเดินรณรงค์ประชาสัมพันธ์ สร้างการรับรู้ ให้แรงงานนอกระบบ ผู้ประกอบอาชีพอิสระ สมัครเป็นผู้ประกันตนมาตรา 40 ในระบบประกันสังคม เพื่อให้ได้รับความคุ้มครอง มีหลักประกันความมั่นคง มีคุณภาพชีวิตที่ดีขึ้น
นางสาวอนุสรีฯ กล่าวว่า รัฐบาลได้ให้ความสําคัญกับการสร้างหลักประกันทางสังคมที่ครอบคลุมและเหมาะสมกับคนทุกเพศ ทุกวัย โดยเฉพาะการดูแลผู้ประกอบอาชีพอิสระให้มีคุณภาพชีวิตที่ดี มีความมั่นคง และมีหลักประกันชีวิต โดย พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มีนโยบายเน้นหนักและเร่งด่วนในการสร้างการรับรู้ ให้แรงงานนอกระบบ ผู้ประกอบอาชีพอิสระ เข้าสู่ระบบประกันสังคมภาคสมัครใจเพิ่มขึ้น อันเป็นการขับเคลื่อนโครงการหนึ่งตําบล หนึ่งหมู่บ้าน ประกันสังคมถ้วนหน้า ซึ่งเป็นโครงการที่สําคัญในการขับเคลื่อนนโยบายเร่งด่วน (Agenda Based) ข้อ 13 ของกระทรวงแรงงาน โดยมีสํานักงานประกันสังคมเป็นเจ้าภาพ ในการบูรณาการความร่วมมือทุกภาคส่วน อาทิ สื่อมวลชน และเครือข่ายประกันสังคมในระดับพื้นที่ ร่วมรณรงค์ ประชาสัมพันธ์ สนับสนุน และผลักดัน ให้แรงงานนอกระบบซึ่งเป็นผู้ประกอบอาชีพอิสระ ที่มีอายุ 15 – 60 ปีบริบูรณ์ สมัครเป็นผู้ประกันตน ตามมาตรา 40 เข้าสู่ระบบประกันสังคมอย่างถ้วนหน้า เป็นหลักประกันในการดํารงชีวิตในภายภาคหน้า
ทั้งนี้ สําหรับอําเภอเกาะสมุย จังหวัดสุราษฎร์ธานี เป็นเกาะที่ใหญ่อันดับ 3 ของประเทศ ประกอบด้วย 7 ตําบล 39 หมู่บ้าน และจากข้อมูลปัจจุบันของสํานักงานประกันสังคมจังหวัดสุราษฎร์ธานี มีนายจ้างสถานประกอบการในความรับผิดชอบ จํานวน 6,745 แห่ง มีผู้ประกันตน จํานวน 187,027 คน แบ่งออกเป็นผู้ประกันตนมาตรา 33 จํานวน 129,085 คน ผู้ประกันตนมาตรา 39 จํานวน 15,184 คน และผู้ประกันตน ตามมาตรา 40 จํานวน 42,758 คน โดยการดําเนินการตามนโยบายฯ ในครั้งนี้ ได้รับการสนับสนุนจากหน่วยงานสังกัดกระทรวงแรงงานจังหวัดสุราษฎร์ธานี ภาคีเครือข่าย อาสาสมัครแรงงาน ผู้นําท้องถิ่น และส่วนราชการต่างๆ ผนึกกําลังในการดําเนินงาน โครงการหนึ่งตําบล หนึ่งหมู่บ้าน ประกันสังคมถ้วนหน้า เพื่อให้เกิดความมั่นคง มั่งคั่งและยั่งยืน ตามนโยบายของรัฐบาลต่อไป
---------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ข่าว/
24 พฤศจิกายน 2561
รัฐบาลไทย-ข่าวทำเนียบรัฐบาล-กรมบัญชีกลางเผยผลใช้จ่าย 4 เดือนแรก กว่า 1.35 ล้านบาท
วันอังคารที่ 12 กุมภาพันธ์ 2562
กรมบัญชีกลางเผยผลใช้จ่าย 4 เดือนแรก กว่า 1.35 ล้านบาท
กรมบัญชีกลางเผยผลใช้จ่าย 4 เดือนแรกของปีงบประมาณ 2562 ใช้จ่ายแล้ว 1,357,257 ล้านบาท หรือคิดเป็นร้อยละ 45.2 ส่งผลให้มีวงเงินงบประมาณเข้าสู่ระบบเศรษฐกิจได้อย่างต่อเนื่องและมีประสิทธิภาพ
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยถึงผลการใช้จ่ายเงินงบประมาณรายจ่ายประจําปี 2562 ตั้งแต่ต้นปีงบประมาณถึงวันที่ 31 มกราคม 2562 ว่า งบประมาณภาพรวมมีการใช้จ่ายแล้วจํานวน 1,357,257 ล้านบาทของวงเงินงบประมาณ 3,000,000 ล้านบาท หรือคิดเป็นร้อยละ 45.2 โดยแบ่งเป็นรายจ่ายประจํามีการใช้จ่ายแล้วจํานวน 1,096,895 ล้านบาทของวงเงินงบประมาณ 2,353,861 ล้านบาท หรือคิดเป็นร้อยละ 46.6 ในส่วนของรายจ่ายลงทุน (กรณีไม่รวมงบกลาง) มีการใช้จ่ายแล้วจํานวน 260,362 ล้านบาทของวงเงินงบประมาณ 557,240 ล้านบาท หรือคิดเป็นร้อยละ 46.7
โฆษกกรมบัญชีกลาง กล่าวในตอนท้ายว่า กรมบัญชีกลางได้ติดตามความคืบหน้าในการใช้จ่ายเงินของหน่วยงานภาครัฐอย่างใกล้ชิด เพื่อให้สอดคล้องกับมาตรการเพิ่มประสิทธิภาพการใช้จ่ายงบประมาณของรัฐบาล ที่มุ่งหวังจะกระตุ้นให้มีเม็ดเงินไหลเวียนในระบบเศรษฐกิจมากขึ้น
รัฐบาลไทย-ข่าวทำเนียบรัฐบาล-การรับประทานวิตามินซี สามารถช่วยป้องกันไวรัสโควิด-19 ได้หรือไม่ ??
วันอังคารที่ 7 กรกฎาคม 2563
การรับประทานวิตามินซี สามารถช่วยป้องกันไวรัสโควิด-19 ได้หรือไม่ ??
รับประทานวิตามินซี ช่วยป้องกันไวรัสโควิด-19 ได้หรือไม่ ??
Q : การรับประทานวิตามินซี สามารถช่วยป้องกันไวรัสโควิด-19 ได้หรือไม่ ??
A : วิตามินซีจําเป็นต่อร่างกาย หากขาดวิตามินซีอาจทําให้ภูมิคุ้มกันในร่างกายลดลง จึงต้องรับประทานเพื่อให้กระบวนการทํางานในร่างกายไปเป็นอย่างปกติ แต่ไม่ได้มีผลในการรักษาการติดเชื้อไวรัสโควิด-19
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับกองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาท ในจังหวัดปัตตานี
วันอาทิตย์ที่ 16 ธันวาคม 2561
กระทรวงยุติธรรม โดยกรมบังคับคดี ร่วมกับกองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาท ในจังหวัดปัตตานี
กรมบังคับคดี ร่วมกับกองทุนเงินให้กู้ยืมเพื่อการศึกษา (กยศ.) จัดมหกรรมไกล่เกลี่ยข้อพิพาท ในจังหวัดปัตตานี
เมื่อวันเสาร์ที่ ๑๕ ธันวาคม ๒๕๖๑ กรมบังคับคดี โดยสํานักงานบังคับคดีจังหวัดปัตตานี ร่วมกับกองทุนเงินให้กู้ยืมเพื่อการศึกษา (กยศ.) จัด “มหกรรมไกล่เกลี่ยข้อพิพาทชั้นบังคับคดีในพื้นที่ ๓ จังหวัดชายแดนใต้” เพื่อเปิดโอกาสให้ลูกหนี้กองทุนเงินให้กู้ยืมเพื่อการศึกษา (กยศ.) ได้เจรจาชําระหนี้กับกองทุนเงินให้กู้ยืมเพื่อการศึกษา (กยศ.) ในการหาแนวทางในการชําระหนี้ เพื่อลดการถูกบังคับคดี โดยมีผู้ไกล่เกลี่ยที่เป็นคนกลางที่ขึ้นทะเบียนกับกรมบังคับคดี และไม่เสียค่าใช้จ่ายใดๆ ทั้งสิ้น ณ อาคารวิทยาการสื่อสาร ห้องเรียน B ๑๐๓ ชั้น ๑ มหาวิทยาลัยสงขลานครินทร์ วิทยาเขตปัตตานี ในการจัดมหกรรมไกล่เกลี่ยข้อพิพาท ครั้งนี้ ได้รับเกียรติจากนายอดุลย์ หมีดเส็น นายอําเภอเมืองจังหวัดปัตตานี ร่วมเยี่ยมชมงาน โดยมี นางอรัญญา ทองน้ําตะโก รองอธิบดีกรมบังคับคดี พร้อมด้วยนายอนุชิต เสียงใหญ่ ผู้อํานวยการสํานักงานบังคับคดีจังหวัดสงขลา ในฐานะหัวหน้ากลุ่มจังหวัดที่ ๙ (Sandbox) นายคมเดช ชูวงศ์ ผู้อํานวยการสํานักงานบังคับคดีจังหวัดยะลา ร้อยตํารวจตรีหญิงวรางคนา ขุนเณรพานิช ผู้อํานวยการสํานักงานบังคับคดีจังหวัดปัตตานี ให้การต้อนรับ การจัดมหกรรมไกล่เกลี่ยข้อพิพาท ในครั้งนี้มีลูกหนี้ของกองทุนเงินให้กู้ยืมเพื่อการศึกษา (กยศ.) เข้าร่วมเป็นจํานวน ๒,๒๖๐ ราย ในการจัดมหกรรมไกล่เกลี่ยครั้งนี้ได้รับความร่วมมือจากผู้บริหารกองทุนเงินให้กู้ยืมเพื่อการศึกษา (กยศ.) มาให้คําชี้แจงเกี่ยวกับหลักเกณฑ์ใหม่ในการชําระหนี้ของลูกหนี้กองทุนเงินให้กู้ยืมเพื่อการศึกษา (กยศ.)ในพื้นที่ ๓ จังหวัดชายแดน ซึ่งนับเป็นครั้งแรกในการสร้างความรับรู้ ความเข้าใจเกี่ยวกับหลักเกณฑ์ดังกล่าวให้กับลูกหนี้กองทุนเงินให้กู้ยืมเพื่อการศึกษา (กยศ.) มากขึ้น นอกจากนี้กรมบังคับคดีได้เชิญสํานักงานจัดหางานจังหวัดยะลา มารับสมัครงานให้กับลูกหนี้กองทุนเงินให้กู้ยืมเพื่อการศึกษา (กยศ.) ซึ่งมีผู้สนใจสมัครงาน เป็นจํานวน ๑๙๗ ราย ซึ่งเป็นการบูรณาการการทํางานตามนโยบายของรัฐมนตรีว่าการกระทรวงยุติธรรม และได้จัดให้คําปรึกษากฎหมาย แก่ผู้ที่มีปัญหาทางกฎหมายในเรื่องต่าง ๆ จํานวน ๕๐ ราย
​       โดยภายในงานกรมบังคับคดีได้รับจดหมายเปิดผนึกของนางนิธิมา ลามะ ประธานกลุ่ม คลินิกลูกหนี้ กยศ. ขอให้ชะลอการฟ้องและการบังคับคดีลูกหนี้กองทุนเงินให้กู้ยืมเพื่อการศึกษา (กยศ.)
รัฐบาลไทย-ข่าวทำเนียบรัฐบาล-ก.คลัง เผยช่องทางรับเรื่องร้องเรียนผ่านสาขาของ ธ.กรุงไทย ธ.ออมสิน หรือ ธกส. ในระหว่างวันที่ 18-29 พฤษภาคม 2563 [กระทรวงการคลัง]
วันอาทิตย์ที่ 17 พฤษภาคม 2563
ก.คลัง เผยช่องทางรับเรื่องร้องเรียนผ่านสาขาของ ธ.กรุงไทย ธ.ออมสิน หรือ ธกส. ในระหว่างวันที่ 18-29 พฤษภาคม 2563 [กระทรวงการคลัง]
ก.คลัง เผยช่องทางรับเรื่องร้องเรียนผ่านสาขาของ ธ.กรุงไทย ธ.ออมสิน หรือ ธกส. ในระหว่างวันที่ 18-29 พฤษภาคม 2563
ขอแนะนํา 4 กลุ่มหลักไม่จําเป็นต้องเดินทางไปร้องเรียนด้วยตนเอง
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลังเปิดเผยถึงการเปิดช่องทางรับเรื่องร้องเรียนผ่านสาขาของธนาคารกรุงไทย ธนาคารออมสิน หรือธนาคารเพื่อการเกษตรและสหกรณ์ ในระหว่างวันที่ 18-29 พฤษภาคม 2563 โดยขอแนะนําว่าเพื่อเป็นการอํานวยความสะดวก ประหยัดเวลาและค่าใช้จ่ายในการเดินทางและลดโอกาสในการแพร่ระบาดของเชื้อ Covid-19 ผู้ที่ประสงค์จะร้องเรียนใน 4 กลุ่มต่อไปนี้ ไม่จําเป็นต้องเดินทางไปร้องเรียนด้วยตนเอง เนื่องจากกระทรวงการคลังได้ดําเนินการแก้ไขให้เรียบร้อยแล้วและเป็นการดําเนินการให้กับทุกคนไม่ใช่เฉพาะผู้ที่มาร้องเรียนเท่านั้น ประกอบด้วย
1. กลุ่มผู้ที่ได้รับสิทธิ แต่ชื่อบัญชีไม่ตรงกับชื่อและนามสกุลที่ลงทะเบียนไว้ ทําให้กระทรวงการคลังไม่สามารถโอนเงินให้ได้จํานวนประมาณ 1 ล้านราย ในส่วนของกลุ่มนี้ผู้ลงทะเบียนได้มีการแก้ไขเรียบร้อยแล้วและกําหนดจะโอนเงินเยียวยาในวันอังคารที่ 19 พฤษภาคม 2563 จํานวน 5.9 แสนราย ในส่วนที่ยังคงเหลืออีก 4.3 แสนราย โปรดดําเนินการผูกพร้อมเพย์ด้วยเลขบัตรประจําตัวประชาชนโดยเร็ว ซึ่งจะเป็นช่องทางที่สะดวกที่สุดโดยไม่ต้องดําเนินการอะไรเพิ่มเติมอีก กระทรวงการคลังจะมีการตรวจสอบและโอนเงินให้ใหม่เป็นประจําทุกสัปดาห์
2. กลุ่มผู้ที่ลงทะเบียนไม่สําเร็จ เนื่องจากข้อมูลบัตรประชาชนไม่ถูกต้องจํานวน 1.7 ล้านราย กระทรวงการคลังอยู่ระหว่างพิจารณาแนวทางการเยียวยาที่เหมาะสม
3. กลุ่มที่ได้รับแจ้งเมื่อวันพฤหัสบดีที่ 14 พฤษภาคม 2563 ว่าไม่ได้รับสิทธิเนื่องจากมีชื่อปรากฏอยู่ในฐานข้อมูลหัวหน้าครัวเรือนเกษตรของกระทรวงเกษตรและสหกรณ์ แต่ปัจจุบันไม่ได้เป็นหัวหน้าครัวเรือนเกษตรแล้ว กระทรวงการคลังได้ตรวจสอบคัดกรองกับฐานข้อมูลชุดล่าสุดของกระทรวงเกษตรและสหกรณ์เรียบร้อยแล้วสําหรับผู้ผ่านเกณฑ์จะได้รับเงินเยียวยาในวันพุธที่ 20 พฤษภาคม 2563โดยสามารถตรวจสอบสถานะได้ที่ www. เราไม่ทิ้งกัน .com ปุ่มสีเทา “ตรวจสอบสถานะ”
4. กลุ่มที่ยังไม่เคยลงทะเบียนรับสิทธิตามมาตรการเยียวยา 5,000 บาท ขณะนี้ไม่สามารถลงทะเบียนเพิ่มเติมให้ได้ เนื่องจากได้ปิดรับการลงทะเบียนสําหรับมาตรการนี้แล้วตั้งแต่วันที่ 22 เมษายน 2563 ดังนั้น ขอให้ติดตามมาตรการเยียวยาอื่นของรัฐที่จะออกมาเพิ่มเติมในอนาคต
โฆษกกระทรวงการคลังได้กล่าวในตอนท้ายว่า สําหรับประชาชนในต่างจังหวัดสามารถร้องเรียนการช่วยเหลือเยียวยาที่เกี่ยวข้องกับสถานการณ์Covid-19 รวมถึงมาตรการเยียวยา 5,000 บาทได้ที่ศูนย์ดํารงธรรมกระทรวงมหาดไทยทุกจังหวัด อีกช่องทางหนึ่งด้วย
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 4/2561
วันศุกร์ที่ 26 ตุลาคม 2561
รอง นรม. พล.อ.อ.ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 4/2561
รอง นรม. พล.อ.อ.ประจินฯ เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน พร้อมมีมติเห็นชอบอนุมัติโครงการที่ขอรับการสนับสนุนเงินกองทุนเพื่อส่งเสริมการอนุรักษ์พลังงาน ประจําปี 62 จํานวน 56 โครงการ วงเงิน 1,056,828,920 บาท
วันนี้ (26 ตุลาคม 2561) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 4/2561 สรุปสาระสําคัญดังนี้
ที่ประชุมได้พิจารณาและมีมติเห็นชอบอนุมัติโครงการที่ขอรับการสนับสนุนเงินจากกองทุนเพื่อส่งเสริมการอนุรักษ์พลังงานประจําปีงบประมาณ 2561(เพิ่มเติม) 2 โครงการ จํานวน 1,664 ระบบ และโครงการติดตั้งระบบผลิตไฟฟ้าพลังงานแสงอาทิตย์สําหรับโรงเรียนในชนบทเพิ่มเติมอีกจํานวน 47 ระบบ เพื่อสนับสนุนโครงการไทยนิยม ยั่งยืน ตามกรอบยุทธศาสตร์ชาติ 20 ปี ในส่วนที่เกี่ยวข้องกับพลังงาน จะเน้นยุทธศาสตร์การสร้างความสามารถในการแข่งขัน และการสร้างการเติบโตบนคุณภาพชีวิตที่เป็นมิตรกับสิ่งแวดล้อม โดยมุ่งเน้นไปที่การพัฒนาที่สามารถสร้างความเจริญ และเพิ่มคุณภาพชีวิตของประชาชนให้เพิ่มขึ้นอย่างต่อเนื่อง
นอกจากนี้ ที่ประชุมได้พิจารณาและมีมติเห็นชอบอนุมัติโครงการที่ขอรับการสนับสนุนเงินกองทุนเพื่อส่งเสริมการอนุรักษ์พลังงาน ประจําปีงบประมาณ 2562 จํานวน 56 โครงการ วงเงิน 1,056,828,920 บาท โดยมีหน่วยงานผู้ยื่นคําขอ อาทิ โครงการพระราชดําริ (ดําเนินการโดย พพ.) กรมพัฒนาพลังงานทดแทนและอนุรักษ์พลังงาน สํานักงานนโยบายและแผนพลังงาน สมาคมพลังงานทดแทนเพื่อความยั่งยืน โรงเรียนเฉลิมพระเกียรติสมเด็จพระศรีนครินทร์ จังหวัดพะเยา ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี โรงเรียนอุบลรัตนราชกัญญาราชวิทยาลัย กรุงเทพมหานคร โรงเรียนจุฬาภรณราชวิทยาลัย จังหวัดลพบุรี องค์การบริหารส่วนตําบลวังหิน เป็นต้น
ทั้งนี้ รองนายกนายกรัฐมนตรีได้กําชับให้คณะกรรมการกองทุนเพื่อส่งเสริมการอนุรักษ์พลังงาน ดําเนินการเบิกจ่ายให้เป็นไปตามระเบียบข้อกฎหมายพร้อมทั้งได้เร่งรัดให้เป็นไปตามแผนที่ได้กําหนดไว้
......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีพบปะเด็กและเยาวชน ชื่มชนเด็กเก่งสร้างชื่อเสียง เด็กกตัญญู ให้กำลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
วันเสาร์ที่ 11 มกราคม 2563
นายกรัฐมนตรีพบปะเด็กและเยาวชน ชื่มชนเด็กเก่งสร้างชื่อเสียง เด็กกตัญญู ให้กําลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
นายกรัฐมนตรีพบปะเด็กและเยาวชน ชื่มชนเด็กเก่งสร้างชื่อเสียง เด็กกตัญญู ให้กําลังใจเด็กด้อยโอกาส ขอให้เด็กและเยาวชนรักษาความดี เป็นแบบอย่างที่ดี
วันนี้ (11 มกราคม 2563) เวลา 10.00 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีได้พบปะกับเด็กและเยาวชนที่นําชื่อเสียงมาสู่ประเทศ และเด็กจากจังหวัดชายแดนภาคใต้ที่มีความซื่อสัตย์ หรือเด็กกตัญญู และเด็กพิเศษหรือด้อยโอกาส จํานวนทั้งสิ้น 20 คน พร้อมเปิดโอกาสให้เด็กและเยาวชนนั่งเก้าอี้ทํางานนายกรัฐมนตรี และถ่ายภาพเป็นที่ระลึกร่วมกับนายกรัฐมนตรี สําหรับบรรยากาศการนั่งเก้าอี้ทํางานของนายกรัฐมนตรีเป็นไปอย่างอบอุ่น โดยนายกรัฐมนตรีได้พูดคุยสอบถามเด็กและเยาวชนอย่างเป็นกันเอง พร้อมกล่าวชื่นชมเด็กและเยาวชนที่นําชื่อเสียงมาสู่ประเทศ ขอให้เรียนรู้ พัฒนาตัวเองต่อไป อย่าหยุดพัฒนา ในส่วนของเด็กที่มีความซื่อสัตย์ หรือเด็กกตัญญู นายกรัฐมนตรีขอให้รักษาความดีนี้ให้คงไว้ เพราะความดีจะทําให้ประสบความสําเร็จในทุกอย่าง มีแต่ความเจริญ และขอให้ชวนๆ เพื่อนมาช่วยกันทําความดี พร้อมกันนี้ นายกรัฐมนตรีกล่าวให้กําลังใจเด็กพิเศษหรือด้อยโอกาสว่า ขอให้เด็กและเยาวชนอย่าท้อแท้ มีกําลังใจในการดํารงชีวิต และให้ยืนหยัดอยู่ในสังคมด้วยความภาคภูมิใจ ดูแลตัวเองให้เข้มแข็งมีกําลังใจในทุก ๆ ด้าน
สําหรับในปีนี้ มีเด็กและเยาวชนจากทั่วประเทศเขียนคําอวยพรปีใหม่ให้กับนายกรัฐมนตรี โดยได้นํามาจัดนิทรรศการไว้บริเวณตึกไทยคู่ฟ้า โดยนายกรัฐมนตรีได้เขียนตอบขอบคุณความว่า “สวัสดีปีใหม่ 2563 ขอให้เด็กและเยาวชนทุกคนมีความสําเร็จตลอดไป และเนื่องในวันเด็กแห่งชาติปีนี้ ลงุตู่ ขอให้ทุกคน ให้ความสําคัญกับการศึกษาเพื่ออนาคต ของตนเอง และครอบครัว พัฒนาตนเอง เรียนรู้ คิดวิเคราะห์เป็นกระบวนการ มีภูมิต้านทาน มีความรู้คู่คุณธรรม”
-------------------------------------------------
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลง ว่าด้วยการประสานความร่วมมือในการจัดทำและฝึกอบรมสัมมนาหลักสูตรคุ้มครองพยานระหว่าง กรมคุ้มครองสิทธิและเสรีภาพ กับ สำนักงานปลัดกระทรวงกลาโหม
วันพฤหัสบดีที่ 20 สิงหาคม 2563
พิธีลงนามบันทึกข้อตกลง ว่าด้วยการประสานความร่วมมือในการจัดทําและฝึกอบรมสัมมนาหลักสูตรคุ้มครองพยานระหว่าง กรมคุ้มครองสิทธิและเสรีภาพ กับ สํานักงานปลัดกระทรวงกลาโหม
นายเรืองศักดิ์ สุวารี อธิบดีกรมคุ้มครองสิทธิและเสรีภาพ ร่วมกับพลเอก ประชาพัฒน์  วัจนะรัตน์ เจ้ากรมพระธรรมนูญ ร่วมลงนามในบันทึกข้อตกลงว่าด้วยการประสานความร่วมมือในการจัดทําและฝึกอบรมสัมมนาหลักสูตรคุ้มครองพยาน
ระหว่าง กรมคุ้มครองสิทธิและเสรีภาพ กับ สํานักงานปลัดกระทรวงกลาโหม ณ ห้องรับรองกระทรวงยุติธรรม ศูนย์ราชการเฉลิมพระเกียรติ 80 พรรษา อาคารราชบุรีดิเรกฤทธิ์ โด
รัฐบาลไทย-ข่าวทำเนียบรัฐบาล-นายกรัฐมนตรี สั่งการให้กระทรวงคมนาคมเร่งตรวจสอบคดีรถโดยสารประจำทาง
วันพุธที่ 1 กุมภาพันธ์ 2560
นายกรัฐมนตรี สั่งการให้กระทรวงคมนาคมเร่งตรวจสอบคดีรถโดยสารประจําทาง
นายกรัฐมนตรี สั่งการให้กระทรวงคมนาคมเร่งตรวจสอบคดีรถโดยสารประจําทาง
วันนี้ (30 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังการประชุมคณะรัฐมนตรี เกี่ยวกับการปรับปรุงรถโดยสารประจําทาง ว่า ได้มอบหมายให้กระทรวงคมนาคม เข้าไปดูแลตรวจสอบหาข้อชัดเจนให้ได้โดยเร็ว เพราะอาจจะเป็นการกระทําความผิดทางกฎหมายทั้ง 2 ส่วน ทั้งเป็นเรื่องความผิดสัญญา และเป็นเรื่องของการนําสินค้าเข้ามาโดยผิดสําแดงได้ ซึ่งได้สั่งการให้เข้าตรวจสอบว่ามีการกระทําการทุจริตจริงหรือไม่ อย่างไรก็ตาม ในกรณีดังกล่าวสามารถนํามายกเป็นตัวอย่างเพื่อการวางแนวทางการป้องกันและปราบปรามการทุจริตได้ต่อไป
--- -- -- -- -- -- -- -- -- -- -- -- -- -- -
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงมหาดไทย ย้ำ "ผู้ว่าฯ" ต้องสร้างสมดุลและบริหารจัดการพื้นที่ให้เกิดประโยชน์กับราชการและประชาชน
วันพฤหัสบดีที่ 12 กันยายน 2562
ปลัดกระทรวงมหาดไทย ย้ํา "ผู้ว่าฯ" ต้องสร้างสมดุลและบริหารจัดการพื้นที่ให้เกิดประโยชน์กับราชการและประชาชน
ปลัดกระทรวงมหาดไทย ย้ํา "ผู้ว่าฯ" ต้องสร้างสมดุลและบริหารจัดการพื้นที่ให้เกิดประโยชน์กับราชการและประชาชน
วันนี้ (11 ก.ย.62) ที่ห้องเมจิค 3 ชั้น 2 โรงแรมมิราเคิล แกรนด์ คอนเวนชั่น กรุงเทพมหานคร นายฉัตรชัย พรหมเลิศ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายและภารกิจสําคัญของกระทรวงมหาดไทย ประจําปีงบประมาณ พ.ศ. 2562 โดยมี รองปลัดกระทรวงมหาดไทย ผู้ตรวจราชการกระทรวงมหาดไทย อธิบดี หัวหน้าหน่วยงานรัฐวิสาหกิจ ผู้ว่าราชการจังหวัด รองผู้ว่าราชการจังหวัด และเจ้าหน้าที่ที่เกี่ยวข้อง ร่วมประชุมรับมอบนโยบาย
นายฉัตรชัย พรหมเลิศ กล่าวว่า ขอขอบคุณผู้ว่าราชการจังหวัดทุกจังหวัดที่ได้ขับเคลื่อนการดําเนินงานตามนโยบายของรัฐบาลและภารกิจสําคัญของกระทรวงมหาดไทยมาอย่างต่อเนื่อง โดยบทบาทสําคัญของผู้ว่าราชการจังหวัด คือ ต้องสร้างสมดุลในระดับพื้นที่ บูรณาการทุกภาคส่วนในการขับเคลื่อนงานตามกฎหมายและดําเนินงานตามนโยบายเพื่อให้เกิดประโยชน์กับทางราชการและประชาชน และได้มอบนโยบายการบริหารในพื้นที่ ซึ่งได้เน้นย้ําในด้านการบริหารจัดการสาธารณภัย โดยขอให้น้อมนําพระราชกระแสรับสั่งของพระบาทสมเด็จพระเจ้าอยู่หัวมาปฏิบัติ ประชาชนต้องได้รับการดูแลอย่างดีที่สุด จัดกําลังพลจิตอาสาช่วยเหลือประชาชน และจัดโรงครัวพระราชทานในพื้นที่ที่ได้รับผลกระทบ รวมทั้งต้องรายงานสถานการณ์ให้กระทรวงมหาดไทยทราบ
นายฉัตรชัย พรหมเลิศ กล่าวเพิ่มเติมว่า ผู้ว่าราชการจังหวัดต้องบริหารจัดการส่วนราชการในระดับพื้นที่ ทั้งราชการบริหารส่วนภูมิภาค และกํากับดูแลองค์กรปกครองส่วนท้องถิ่น ให้ดําเนินงานตอบสนองความต้องการของประชาชน โดยเฉพาะอย่างยิ่งในด้านการบริหารงบประมาณของส่วนราชการและงบประมาณด้านการจัดการสาธารณภัยต้องดําเนินการบริหารจัดการและกํากับดูแลให้เป็นไปตามระเบียบ กฎหมายอย่างเคร่งครัด.
กองสารนิเทศ สป.มท.
รัฐบาลไทย-ข่าวทำเนียบรัฐบาล-คำปราศรัย ของ พลเอก ประยุทธ จันทร์โอชา นายกรัฐมนตรี เนื่องในโอกาส “ วันคนพิการสากล ” วันที่ 3 ธันวาคม 2559
วันเสาร์ที่ 3 ธันวาคม 2559
คําปราศรัย ของ พลเอก ประยุทธ จันทร์โอชา นายกรัฐมนตรี เนื่องในโอกาส “ วันคนพิการสากล ” วันที่ 3 ธันวาคม 2559
รัฐบาลตระหนักถึงความสําคัญของการส่งเสริมและการพัฒนาคุณภาพชีวิตคนพิการ ที่สอดคล้องกับเป้าหมายของการพัฒนาที่ยั่งยืน
เนื่องในโอกาส “วันคนพิการสากล” ได้เวียนมาครบรอบปีอีกวาระหนึ่ง ผมในนามของรัฐบาล และคณะรัฐมนตรี ขอส่งความระลึกถึงและความปรารถนาดีมายังพี่น้องคนพิการทุกท่าน
องค์การสหประชาชาติ ได้ประกาศให้ วันที่ 3 ธันวาคมของทุกปี เป็น “วันคนพิการสากล” และเชิญชวนให้ประเทศสมาชิกร่วมจัดกิจกรรมเสริมสร้างความเข้าใจและให้โอกาสคนพิการมีส่วนร่วมในสังคมอย่างสร้างสรรค์และเสมอภาคกับบุคคลทั่วไป โดยในปี 2559 นี้ ได้กําหนดประเด็นหลัก คือ การบรรลุ 17 เป้าประสงค์ของการพัฒนาที่ยั่งยืน มุ่งสู่อนาคตที่ต้องการ เพื่อเป็นการส่งเสริมสังคมที่ปราศจากอุปสรรค การเข้าถึงสภาพแวดล้อมข้อมูลข่าวสารและเทคโนโลยีสารสนเทศสําหรับคนพิการ
รัฐบาลตระหนักถึงความสําคัญของการส่งเสริมและการพัฒนา
คุณภาพชีวิตคนพิการ ที่สอดคล้องกับเป้าหมายของการพัฒนาที่ยั่งยืน และแนวทางประชารัฐด้านสังคมในการส่งเสริมอาชีพ จึงได้กําหนดนโยบายในการพัฒนาคุณภาพชีวิตของคนพิการทุกประเภท โดยให้การคุ้มครองส่งเสริมสิทธิและจัดสวัสดิการช่วยเหลือในด้านต่าง ๆ การฝึกอาชีพเพื่อให้มีงานทํา การเข้าถึงหลักประกันสุขภาพ การศึกษาอย่างเสมอภาคเท่าเทียมทั่วถึงและเป็นธรรม เพื่อยกระดับความเป็นอยู่ที่ดี ลดความเหลื่อมล้ําและขจัดการเลือกปฏิบัติ
รวมทั้งปรับปรุงสภาพแวดล้อมต่าง ๆ พร้อมส่งเสริมสนับสนุนให้คนพิการสามารถเข้าถึงและใช้ประโยชน์ในการดํารงชีวิต ตลอดจนได้รับการพัฒนาทักษะด้านเทคโนโลยีสารสนเทศและการสื่อสาร เพื่อเป็นการยกระดับคุณภาพการเรียนรู้ มีการฝึกอาชีพตามความสามารถและความถนัด รวมถึงการส่งเสริมการจ้างงาน สร้างอาชีพและรายได้ ทําให้คนพิการสามารถอยู่ร่วมในสังคมได้อย่างมีเกียรติ.     มีศักดิ์ศรี มีความสุข พึ่งพาตนเองได้ และมีคุณภาพชีวิตที่ดีขึ้น
พี่น้องคนพิการที่รักทุกท่านครับ
ความเข้าใจของสังคม การให้โอกาส และการให้เกียรติ ถือเป็นการสร้างกําลังใจแก่คนพิการในการดําเนินชีวิตอย่างมีคุณค่า นอกจากนี้ การสนับสนุน ส่งเสริมให้คนพิการได้มีส่วนร่วมในกิจกรรมทางสังคม อาทิ การเป็นนักร้อง นักดนตรี นักกีฬา จะเป็นการสร้างแรงบันดาลใจให้แก่คนพิการและคนทั่วไป ได้นําไปเป็นแบบอย่างในการดําเนินชีวิตอย่างเข้มแข็ง เพื่อเป็นพลังสําคัญในการสร้างสรรค์  คุณประโยชน์ต่อสังคมและประเทศชาติต่อไป
ในโอกาสนี้ ผมขออาราธนาคุณพระศรีรัตนตรัยและอํานาจสิ่งศักดิ์สิทธิ์ในสากล ได้โปรดดลบันดาลประทานพรให้พี่น้องคนพิการและครอบครัว ผู้ดูแล ตลอดจนเจ้าหน้าที่ผู้ปฏิบัติงานที่เกี่ยวข้อง      จงประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมกันพัฒนาสังคมไทยให้เป็นสังคมแห่งความเสมอภาคและมีความเจริญอย่างมั่นคงสืบไป สวัสดีครับ
***************************************
กลุ่มประชาสัมพันธ์และเผยแพร่